钦定古今图书集成/明伦汇编/宫闱典/第089卷 > 襄阳公主 下嫁窦诞
## 钦定古今图书集成/明伦汇编/宫闱典/第089卷 > 襄阳公主 下嫁窦诞

按《唐书公主列传》，“襄阳公主，下嫁窦诞。”按《窦威传》，
“威从兄子抗。抗子诞，隋末起家朝请郎，义宁初，辟丞
相府祭酒，封安丰郡公，尚襄阳公主。从秦王征薛举，
为元帅府司马，累迁太常卿。高祖诸子幼，未出宫者
十馀王，国司家事，皆诞主之。出为梁州都督。贞观初，
召授右领军大将军，进莘国公，为宗正卿。太宗与语，
昏”谬失对。乃下诏曰：“诞比衰耗，不能事，朕知而任之，
是谓不明。且为官择人者治，为人择官者乱。其以光
禄大夫罢就第。”卒。赠工部尚书、荆州刺史，谥曰安。